Téma č. 1

Školiteľ: Prof. PhDr. Peter Žeňuch, DrSc.

Konzultant: Prof. PhDr. ThDr. Peter Zubko, PhD.

**K problematike výskumu naratívov z poľsko-slovenského pohraničia. Etnolingvistické výskumné diskurzy v goralskom nárečovom prostredí**

Problematika etnolingvistického bádania predstavuje dôležitý zdroj poznávania vzťahu medzi jazykom a kultúrou. Odraz tohto vzťahu nachádzame v obraze každodenného života. Tradičný model vnímania etnolingvistiky ako sociolingvistickej vednej disciplíny je akceptovateľný v aktuálnom kultúrno-jazykovom prostredí. Omnoho zaujímavejším je výskum vzťahu jazyka a národnej kultúry, ktorý sa realizuje v rozličných pomenovaniach predmetov každodenného života, javov a skúseností, ktoré utvárali obraz o svete práve z hľadiska komparatívneho výskumu obrazu každodenného života človeka. Pre výskum tejto skutočnosti sú využiteľné pomenovania z prostredia materiálnej, ale aj duchovnej kultúry. Tento antropologicky zameraný výskum v oblasti porovnávacej slavistiky totiž umožňuje zadefinovať hlavné axiologické rámce, ktoré vplývali na identifikáciu spoločenstva  v kontexte kultúrno-historických procesov a zmien.

**On the issue of research of narratives from the Polish-Slovak border. Ethnolinguistic research discourses in the Goral dialect environment**

The issue of ethnolinguistic research is an important source of knowledge about the relationship between language and culture. We find a reflection of this relationship in the image of everyday life. The traditional model of perception of ethnolinguistics as a sociolinguistic scientific discipline is acceptable in the current cultural and linguistic environment. Much more interesting is the research of the relationship between language and national culture, which is carried out in various names of objects of everyday life, phenomena and experiences that have shaped the image of the world in terms of comparative research into the image of everyday life. Names from material and from spiritual culture can be used for research into this fact. This anthropological research of comparative Slavic studies makes it possible to define the main axiological frameworks that influenced the identification of the community in the context of cultural-historical processes and changes.

Téma č. 2

Školiteľ: Prof. PhDr. Vladimír Rábik, PhD.

Konzultant: Prof. PhDr. Peter Žeňuch, DrSc.

**Pojem Ruthenia v kontexte stredovekého Uhorska**

Dôležitosť danej témy vyvstáva zo skutočnosti, že samotná téma nebola vo väčšej miere až do súčasnej doby komplexnejšie spracovaná. Na úvod bude potrebné prioritne stanoviť viacvrstvovosť daného pojmu. V jednotlivých sférach je nutné zamerať pozornosť a charakterizovať *Rutheniu* v chronologickom, územno-teritoriálnom a v neposlednom rade konfesionálnom kontexte, kedy toto označenie špecifického pojmu naberá mnohé rozmery. Časovo by mal daný pojem *Ruthenie*, od konca 10. storočia, presahovať do obdobia konca vlády Žigmunda Luxemburského, kedy sa mocenské záujmy jednotlivých panovníkov začali výraznejšie odlišovať od predošlých arpádovských štruktúr. Dôležitým javom bude skúmanie atribútov *Ruthenie*, vo vzťahu k Nitrianskemu kniežatstvu/vojvodstvu (približné územie dnešného Slovenska). Za zmienku v tomto prípade stojí počet sobášov arpádovskej domény spolu s dynastiou Rurikovcov, ktorá dané označenie spomenutého územia dostáva čoraz viac do pozornosti. *Ruthenia*, ako určité teritoriálne územie, niektorými historikmi stotožňované v 12. storočí s markou (*Marchia Ruthenorum*), má upozorňovať na vlastnú územnú a organizačno-správnu rovinu. Teda táto územná správa by sa mohla prejavovať vnútorne aj navonok. Vnútorne, z hľadiska určitej autonómie, či je reálne, aby malo toto územie vlastný samostatný systém správy. Vonkajšie, vzájomný vzťah organizačnej štruktúry, vo vzťahu k Uhorsku ako domovskej krajine. Jednou z ďalších rovín tohto pojmu nastáva určením konfesionálnej vrstvy. V akom kontexte sa tento pojem vymedzuje voči pravoslávnemu a latinskému rítu v stredovekom Uhorsku. Na ktorú stranu sa vo väčšej alebo menšej miere prikláňa, resp. v akej miere bolo toto územie identifikované s východnou cirkvou. Je možné, aby v tomto prostredí dochádzalo k akémusi synkretizmu latinského a slovanského prostredia? Na záver je vhodné potvrdiť alebo vyvrátiť nomenklatúru názvu *Ruthenia*, ktorá by mohla byť kompatibilná a paralelná s tým označením, ktoré ju reprezentuje dnes. Rovnako dôležité bude vymedziť a charakterizovať, aký význam predstavovala *Ruthenia* vo vzťahu k stredovekým naračným prameňom.

**Term Ruthenia in the context of medieval Kingdom of Hungary**

The importance of exploring this topic comes from the lack of any recent extensive forays. Detailed and multilayered definitions of the term *Ruthenia* will be necessary prioritized at first. These layers consist of chronological, territorial, and confessional contexts. The term should date from the range of late tenth century all the way until the end of Sigismund of Luxembourgs reign, where positions of power diversed significantly in comparison to existing Árpád systems. Relations to the Principality of Nitra as an important phenomenon,are a key point of research. It is important to note the significant number of marriages between Árpád and Rurik dynasties, which brings the labeling of the mentioned area to attention. The territorial mark of *Ruthenia*, by some historians identified with the border *Marchia Ruthenorum*, should underscore an independent and autonomous territory. As such it should manifest internally and externally. Internally from the point of it having an autonomous government. Externally to the relations with the Kingdom of Hungary as a home country. The confessional side defines boundaries of the term in context of the orthodox and latin faith, and which side was it identified with by the Eastern church. Was latin and orthodox (slavic) syncretism occuring in this environment? Determining the confessional layers is one of the equivalent points in interpretation. Equally important is characterization and boundary determination of *Ruthenia* in relation to medieval narrative sources. Confirming or disproving the nomenclature of the term Ruthenia, and its compatibility of current day explanation is the goal of this work.

Téma č. 3

Školiteľ: Prof. PhDr. Peter Žeňuch, DrSc.

Konzultant: Prof. PhDr. Ján Kačala, DrSc.

**Z problematiky jazykovedného slavistického výskumu**

**From the Issue of Linguistic Slavistic Research**

V rámci tematického zamerania sa dizertačná práca sústreďuje na vybranú oblasť slovanskej jazykovednej problematiky. Cieľom je podať teoretickú charakteristiku synchrónno-diachrónnych javov na príklade konkrétne vybranej roviny v niektorom slovanskom jazyku. O zameraní práce rozhoduje záujem uchádzača, projekt práce a úspešné výberové konanie.